Istorinis kelias Sankt Peterburgas–Varšuva

Istorinis kelias Sankt Peterburgas–Varšuva – istorinis pašto kelias (traktas), jungęs Sankt Peterburgą (Rusija) ir Varšuvą (Lenkija).

 Istorija 

XVIII a. pab.–XIX a. pr. neskaitlingos pašto siuntos keliavo tarp Rusijos imperijos ir Austrijos–Vengrijos sostinių tarp kurių, po trijų Abiejų Tautų Respublikos padalijimų, įsivyravo draugiški santykiai. Trasa tarp Europos imperinių sostinių Austrijos–Vengrijos Vienos ir Rusijos Sankt Peterburgo buvo vadinama Traktas Sankt Peterburgas–Viena (, ).

Susidėjo iš daugelio senų kelių, nutiestų paminėtose valstybėse, o taip pat po Trečiojo ATR padalijimo prie carinės Rusijos prijungtų LDK ir Lenkijos karalystės teritorijose buvusių traktų. Važiuojant į šiaurę, trasa kirto Krokuvos, Varšuvos ir Gardino miestus; Vilniaus gubernijoje ji ėjo nuo Benekainių link Vilniaus, po to per Nemenčinę, Bajorus, Arnionis, Švenčionis, Senąjį Daugėliškį, Vidžius, Apsą ir Breslaują (kelias Vilnius–Apsas–Breslauja Lietuvos didžiosios kunigaikštystės laikais Breslaujos paviete skyrė gudų ir lietuvių gyvenamas žemes).Kazimieras Garšva. Lietuviai Gudijos šiaurėjeLaurynas Kuryla. Lietuvių etninė riba rytuose IX–XII a.Vilniaus gubernijos pašto keliai XIX a. pr. Nors daugelyje išvardintų gyvenviečių buvo įrengtos arklių keitimo stotys, visgi važiuoti šia trasa nebuvo lengva: veikiama atmosferinių kritulių danga ištiždavo, miškuose kelią užversdavo medžiais, Rusijos imperijos gubernijose kelias vingiavo mažai apgyvendintomis vietovėmis.

1826 m. birželio 16 d. Rusijos imperijos senatas nusprendė tiesti naują kelią iš sostinės į Varšuvą, jo trasa turėjo eiti
per Dinaburgo ir Kauno tvirtoves (t. y. kiek vakariau nei Traktas Sankt Peterburgas-Viena).Динабургсская крепость Друя Крепость Buvo planuojama kelio atkarpą iki Kauno baigti iki 1833 m., tačiau darbams sutrukdė 1831 m. sukilimas ir eismas prasidėjo tik 1836 m.

 Kaštai ir pašto veikla 
Kelio tiesimas vyko ypač sudėtingomis sąlygomis. Iždui kelio atkarpa nuo Daugpilio iki Kauno kainavo 1,225 mln. rublių (6060 rublių kilometrui).

1830–1836 m. tiestas Zarasų–Kauno ruožas pirmasis Lietuvoje turėjo grindinį – kietą suplūkto žvyro dangąVĮ Kauno regiono kelių inf. . Iš abiejų pusių ėjo gilūs grioviai, apsodinti baltais beržais.

Savo laikmečiui tai buvo modernus kelias, darantis įtaką ekonominei plėtrai ir politinei veiklai. Kelio priežiūrai statyti pastatai (pašto stotys, stočių prižiūrėtojų namukai, kelio užkardos, karčiamos).

Išsamių duomenų nėra, tačiau išlikę 1857 m. duomenys rodo, kad per metus Utenos pašto stotis aptarnavo 2960 keleivių, jiems pervežti panaudoti 15545 arkliai.

 Arklių pašto stotys 
Šalia kelio XIX a. buvo pastatytos pašto arklių keitimo stotys, dauguma šių pastatų yra išlikę ir iki šių dienų:
 Sankt Peterburgas ()
 Carskoje Selo (, )
 Gatčina ()
 Vyra ()

 Bolšaja Jaščera ()
 Dolgovka ()
 Luga ()
 Gorodecas ()
 Pliusa (, dabar )
 Novoseljė (, faktiškai ),
 Katežnoje ( arba ))
 Mochovaja ()
 Kresty ( šalia ) thumb|right|100px|Kresty stotis
 Orly ( arba ))
 Ostrov ()
 Rubilovo (, šalia  ir ))
 Vyšgorodokas ()
 Nesteri ()
 Lepestė ( arba , )
 Rėzeknė ()
 Malta ()
 Rušuona ()
 Viški ()
 Daugpilis ()
 Ėgiptė ()
 Zarasai – carui Nikolajui I taip patiko aplankytas miestas, jog savo sūnaus Aleksandro garbei miestą pervadino Novo-Aleksandrovsku. Po 1845 m. mieste, netoli pašto stoties, pietinėje kelio pusėje, buvo pastatytas 11 metrų aukščio obeliskas iš ketaus (autorius – Petras Šteinkeleris). Ant obelisko buvo pritvirtinta lenta (dabar saugoma Zarasų kraštotyros muziejuje) su užrašų rusų kalba: По указу царя Николая I была проведена дорога от Каунаса до Даугавпилса (193 версты) в 1836 г..
 Degučiai thumb|right|100px|Degučių stotis (dab. Degučių koplyčia)
 Daugailiai
 Utena – kartu su pašto stotimi buvo nakvynės namai ir arklidės. Kompleksas statytas 1830–1835 m. pagal pavyzdinį Rusijos vyriausios susisiekimo ir visuomeninių pastatų valdybos projektų bei sąmatų departamento architektų projektą. Vietą parinko ir projektą stočiai pritaikė Lenkijos karalystės generalinis statybininkas, architektas, Varšuvos universiteto architektūros profesorius Vaclovas Ričelis (, 1794–1872). Jis buvo ir vyriausias pašto stočių statybų architektas Vilniaus gubernijoje. 1835 m. spalio 26 d. pašto stotis jau buvo pastatyta, vyko pašto susisiekimai, reikėjo tik užbaigti išorės apdailos darbus ir nudažyti. Oficialiai stotį leista naudoti tik 1836 m. pavasarį. Tuo metu tai buvo pati didžiausia įstaiga Utenoje.
 Laužadiškis (kaimas panaikintas)
 Staškūniškis
miniatiūra|100px|right|Staškūniškio stotis, 2021 m. restauruotaArklių pašto stotyje veiks kavinė ir motelis 
miniatiūra|100px|right|Ratinė Ukmergėje
 Ukmergė
 Pagelažiai
 Jonava thumb|right|100px|Jonavos stotis (dab.Krašto muziejus)
 Turžėnai
 Kaunas
 Veiveriai
 Ąžuolų Būda
 Marijampolė
 Kalvarija
 Šipliškė ()
 Suvalkai ()
 Augustavas
 Raigardas ()
 Grajevas ()
 Ščučinas ()
 Staviskai ()
 Lomža ()
 Miastkovas ()
 Ostrolenka ()
 Sielūnas ()
 Šelkovas ()
 Pultuskas ()
 Serockas ()
 Jablona ()
 Varšuva

 Kelias sugriuvus Rusijos imperijai 
Prieš Antrąjį pasaulinį karą šio kelio dalis nuo Kauno iki Zarasų buvo vadinama Aukštaičių plentu. Lygiagrečiai šiam keliui tarp Jonavos ir Ukmergės taip pat buvo nutiestas ir siaurasis geležinkelis.

Dabar Lietuvoje šio kelio maršrutu nutiestas magistralinis kelias A6.

 Taip pat skaitykite 

 Sankt Peterburgo–Varšuvos geležinkelis

 Išnašos 

 Šaltiniai ir nuorodos 
 Pašto traktas St. Peterburgas – Varšuva
 Utenos ir Utenos pašto stoties istorija 
 Buvusi Jonavos arklių pašto stotis 
 Ukmergės miestas 
 Старинные дороги (Литовская почтовая дорога)
 Путешествие во времени – 1812–2012 

Kategorija:Lietuvos istorija (1795-1918 m.)
Kategorija:Lietuvos istoriniai keliai